# 7. KUP GRADA ČAKOVCA - propozicije

**ORGANIZATOR** turnira je Stolnoteniski klub Putjane Čakovec pod pokroviteljstvom Grada Čakovca

**MJESTO I VRIJEME** – Turnir će se održati u subotu 25. svibnja 2024. godine s početkom u 10.00 sati u sportskoj dvorani II. Osnovne škole Čakovec, Jug (Trg Ivana Pavla II.1)

**KATEGORIJE**
A) Seniori – rođeni 1984. godine i mlađi
B) Mlađi veterani – rođeni 1974 – 1983. godine
C) Veterani – rođeni 1964. – 1973. godine
D) Stariji veterani – rođeni 1954. – 1963. godine
E) Najstariji veterani – rođeni 1953. godine i stariji
F) Žene – rođene 1984. godine i mlađe
G) Žene – rođene 1983. godine i starije
H) Igrači sa invaliditetom Kategorija 1-5 Kolica
I) Parovi
J) Utješni turnir za sve kategorije

Početak natjecanja u kategorijama A, B i G je u 10.00, a u kategorijama C, D, E, F i G u 11.30 sati

**PROPOZICIJE**
Kup Grada Čakovca je otvoreni međunarodni turnir u stolnom tenisu na kojemu pravo nastupa imaju svi uredno prijavljeni igrači (registrirani i neregistrirani). Veterani prema vlastitom izboru mogu igrati mlađu starosnu kategoriju, a nastup je dozvoljen samo u jednoj kategoriji.
U pojedinačnom dijelu natjecanja natjecatelji će biti razvrstani po skupinama gdje se sastaju svatko sa svakim. Prvo i drugo plasirani iz svake skupine nastavljaju natjecanje klasičnim k.o. sustavom, dok treće i četvrto plasirani igraju utješni turnir, također k.o. sustavom.

Pojedinačne kategorije za koje se prijavi manje od 4 natjecatelja neće se igrati, a prijavljeni će se prebacivati u neposredno mlađe kategorije.
**Organizator će odrediti nositelje prema slijedećim kriterijima:**

-rang lista HSTS-a

-osobna procjena vrhovnoga suca – Goran Balić

-rezultati 6. KUP-a grada Čakovca

Svi susreti će se igrati na 3 dobivena seta, a turnir će se igrati prema odredbama
Pravilnika o sustavu natjecanja i Pravilnika o organizaciji natjecanja HSTS-a.
U kategoriji parova mogu nastupati svi igrači i igračice prijavljeni za pojedinačne kategorije, a za parove se plaća prijavnina **5 eura** po paru. Parovi će se igrati k.o. sustavom, a nositelje će odrediti vrhovni sudac.

Igrači nastupaju na vlastitu odgovornost pa se stoga preporuča da naprave liječnički pregled.

**PRIJAVE**Prijave se primaju do četvrtka 23. svibnja 2024. godine do 14.00 sati, a ždrijeb i satnica će biti objavljeni na www.msts.hr 24. svibanja 2024. godine, najkasnije do 14.00 sati.
Prijave (ime i prezime, godina rođenja, kategorija) se šalju na
e-mail: voditelj@msts.hr  ili na mobitel/viber broj: 098/1738450 (Denis Tratnjak).
Prijavnina je 15€ i plaća se organizatoru pred početak turnira. Za prijave na licu mjesta prijavnina iznosi 20€. Prijavnina uključuje topli obrok i poklon iznenađenja za sve sudionike.

**NAGRADE**
Organizator će 4 najbolje plasirana igrača/igračica u svakoj pojedinačnoj kategoriji nagraditi peharima, a 4 najuspješnija para medaljama. Pobjednici utješnih turnira će biti nagrađeni zlatnim medaljama.

Pobjednik SENIORA osvaja i veliki prijelazni pokal – KUP GRADA ČAKOVCA.

Organizacijski odbor